《再和》
宋代·何梦桂

火鼠不畏热，冰蚕不畏寒。
未能蹈冰火，吾姑袭人间。
徒骇广可泳，太行巍可攀。
世路蹇幽蔽，邅回行路难。
君坐歌三调，我起舞七盘。
歌苦舞未终，观者心未酸。
矢言浩无极，恐彼隔肺肝。
无言赋悄悄，永夜长寤叹。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。